哈姆雷特

《哈姆雷特》，係莎士比亞嘅一齣悲劇、；係莎士比亞最出名嘅作品之一，亦係英文中最常被引用嘅文本之一。《哈武雷特》曾俾人話係「莎士比亞最偉大嘅戲」，例牌出現響各「世界最偉大嘅書」嘅名單。由製作次數亦睇到，渠亦係莎記最受歡迎嘅戲之一。《哈姆雷特》有4,042 行 29,551 字，係最長嘅莎士比亞劇。

內容 

王子密謀今王佢呀叔，報殺先王佢老豆之仇，係段好舊嘅故仔。段故入面好多元素——扮癲，佢呀媽同篡位者擒擒青結婚，借個女仔來試 Hamlet 真癡定假痴，王子同佢呀媽傾計、殺咗個探子，王子被兩條友押去英倫但又轉嫁咗佢自己要受嘅刑畀嗰兩條友——全都出現響中世紀大約1200年阿Saxo Grammaticus寫嘅一段故仔，叫Vita Amlethi。阿 Saxo 嘅著作受來自好幾種文化、更古老嘅文字同口講傳統嘅影響。 「Amleth」，即係呢個版本入面嘅哈姆雷特，可能來自一個口講傳勻丹麥同埋成個 Scandinavia 嘅故仔；有學者揾到冰島嘅傳說都有提過下佢。雖然呢個故仔嘅冰島版而家無咗，但1636年出世嘅早期冰島學者 Torfaeus 描述過佢同冰島故仔「Amloi」同埋西班牙故仔Ambales Saga 嘅平行之處。呢個故仔似莎士比亞筆下《哈姆雷特》嘅地方有：Ambales 王子扮癡、喺佢阿媽間房誤殺個王個顧問、同埋最後殺佢阿叔。

最公認可能影響咗 Saxo 嘅兩件文字作品，係斯堪的納維亞無名氏作嘅 Saga of Hrolf Kraki 同埋兩份拉丁文作品入便嘅羅馬 Brutus 傳說。 喺 Hrolf Kraki''，被謀殺個王有兩個仔：Hroar 同 Helgi，後來改名叫 Ham 同 Hrani 來匿埋。

莎士比亞作品